
Az új Nikon D3100 megmutatja az utat a csodálatos képek és a teljes HD videók felé
Amszterdam, Hollandia, 2010. augusztus 19. – a Nikon bejelentette a D3100 fényképezőgépet, amely az eddigi legegyszerűbben használható DSLR modell, teljes HD videofelvételi funkcióval. 

Jordi Brinkman, a Nikon Europe termékmenedzsere a következőket mondta: „A D3100 Európa legnépszerűbb D-SLR
 fényképezőgépének, a D3000 nevű modellnek az utódja. 14,2 megapixeles felbontása van, teljes HD videót tud rögzíteni, Élő nézetben új AF módokat kínál, és ergonómiailag is továbbfejlesztettük. Az új gép megörökölte a D3000 népszerű Útmutató módját is, amely mostantól mintaképek segítségével mutatja be, hogy az egyes beállításokkal, például a záridő vagy a rekesz megváltoztatásával, milyen eredmény érhető el. Ideális fényképezőgép olyan családok számára, akik a fontos pillanatokat tökéletes minőségben szeretnék megörökíteni, de nem akarnak a beállításokkal bajlódni.” 
Egyszerű és könnyen használható családi D-SLR
A D3100-et a D-SLR fényképezés területét most kipróbáló fotósoknak terveztük, főleg azoknak a fiatal családoknak, akik a komplikált funkciók elsajátítása nélkül szeretnének csodálatos képeket készíteni. A rendelkezésre álló automatikus beállítások jóvoltából a fényképezőgép önmaga elvégzi a munka nehezét – hasonlóan egy kompakt készülékhez. Az Élő nézet és az Automatikus program választó kiválasztja az adott helyzethez leginkább illeszkedő módot. A Fényképezési helyzetfelismerő rendszer éles képeket készít úgy, hogy kiértékeli a készítendő képet és közvetlenül a zár kioldása előtt elvégzi a szükséges beállításokat. Az Útmutató mód pedig lépésenként végigvezet a kívánt kép elkészítésének folyamatán. 
A 11 pontos automatikus élességállítási rendszer biztosítja, hogy minden megfelelően éles legyen, segítségével még a leggyorsabban tovatűnő pillanatok és csodálatosan éles képeken örökíthetők meg. A fényes kereső jóvoltából a fotós jobban lát és jobban komponálhat, így pontosan azt a képet tudja elkészíteni, amit szeretne, mégpedig könnyen és egyszerűen. Az Élő nézet és az Automatikus program választó értelemszerű és ismerős fényképezést tesz lehetővé, ami különösen azoknak jön jól, akik korábban csak kompakt gépet használtak. Ebben a módban a gép LCD-monitorán, egyszerűen komponálhatók a felvételek. Az Automatikus program választó kiválasztja az adott helyzethez és a megörökíteni kívánt témához legjobban illeszkedő módot, a Folyamatos motoros AF (AF-F) mód pedig a témán tartja az élességet anélkül, hogy önnek meg kellene nyomnia a kioldógombot. Az Élő nézet akár egyszerre 35 arcot is felismer, és még akkor is követi az alanyokat, és rájuk állítja az élességet, ha azok elmozdulnak a képen belül.
Fantasztikus képek minden helyzetben
A 14,2 megapixeles CMOS-érzékelő, az új, nagy teljesítményű EXPEED 2 feldolgozó motor és a NIKKOR
 objektívek széles választéka biztosítják, hogy mindig kiváló, részletgazdag képek szülessenek, bárhol és bármit fotózzon. A fényképezőgép ISO 100–3200 tartományt lefedő érzékenysége ISO 12 800 egyenértékig kiterjeszthető. Ez jelentős mértékben csökkenti a képek elmosódásának kockázatát, amikor például futkározó gyermekeket vagy egy vidám családi összejövetelt fotóz. 
Teljes HD videók az egész családnak
A D3100 könnyen elérhető videofelvétel gombjával azonnal átkapcsolhat videó módba, és a D-videó funkció használatával lélegzetelállító HD videókat készíthet hangrögzítéssel együtt. A fényképezőgép nagyméretű képérzékelője és a nagy ISO érzékenység kivételes képminőséget eredményez, a NIKKOR objektívek rendelkezésre álló, hatalmas választékának használatával pedig moziszerű effektusokat hozhat létre. Egyszerűbb videoszerkesztési feladatokat is elvégezhet közvetlenül a fényképezőgépen: jeleneteket törölhet, vagy épp állóképeket vághat ki, hogy a családi fényképalbum se maradjon hiányos. A D3100 HDMI-kompatibilis, ezért a készüléket HDTV-hez csatlakoztathatja, és videóit a nappali foteljéből is megtekintheti teljes HD felbontásban.  
Útmutatás a kiváló fényképekhez
A kezdő D-SLR fotósok számára az intelligens Útmutató mód, a D3000 hasonló funkciójának továbbfejlesztett változata kínál lépésenkénti ismertetést a fényképezőgép beállításainak elvégzéséhez. Így Ön nemcsak a kívánt képet készítheti el, hanem közben azt is megtanulhatja, hogy miként érheti el a kívánt eredményt, ezáltal könnyen fejlesztheti fotóstudását. Az egyes beállítások, például a záridő vagy a rekesz módosításának hatását mintaképek illusztrálják. 

Ne maradjon le egyetlen pillanatról sem
A D3100 a családi kirándulások és események elmaradhatatlan eszköze. A fényképezőgép remek funkciói és strapabíró kialakítása révén bármilyen program esetén helytáll. A kis méret és tömeg jóvoltából a D3100 könnyen hordozható, így ön sosem marad le a kihagyhatatlan pillanatokról.
Fő jellemzők: 

· DX-formátumú, 14,2 megapixeles CMOS-képérzékelő: a nagy pixelszám fantasztikus színeket és részleteket garantál, saját képeit és videóit újra és újra meg fogja csodálni
· Új EXPEED 2 képfeldolgozó motor: továbbfejlesztett videofelvétel, nagy érzékenység esetén is remek teljesítmény és kiemelkedő képminőség. Az EXPEED 2 a lehető legnagyobb teljesítményt hozza ki a CMOS-érzékelőből. Tiszta, élethű képeket készít, csökkenti a zajt és sima tónusátmeneteket rögzít, ezáltal a fényképek és a videók egyaránt csodálatosak lesznek
· Nagy érzékenység (ISO 100–3200): kiterjeszthető 12 800-as értékig. A beltéri fotók és a futkározó gyermekekről készített felvételek többé nem mosódnak el, még akkor sem, ha vaku nélkül fényképez
· Útmutató mód: ez a legegyszerűbb módja annak, hogy az útmutató olvasgatása nélkül is megtanuljon gyönyörű képeket készíteni
· D-videó – teljes HD (1920 x 1080 képpont) felbontású videók: gyönyörű HD videókat készíthet hanggal, és a nagy ISO érzékenység jóvoltából kivételes képminőséggel. A NIKKOR objektívekkel moziszerű effektusokat hozhat létre, illetve az egyszerűbb szerkesztési feladatokat a fényképezőgépen is elvégezheti. Ráadásul a HDMI-kompatibilitás jóvoltából videóit HDTV-n is visszajátszhatja
· Élő nézet új AF-F móddal és Automatikus program választóval: az Élő nézet értelemszerű és ismerős fényképezést tesz lehetővé, az Automatikus program választó pedig automatikusan kiválasztja az adott helyzethez legjobban illeszkedő módot. Az AF-F mód a témán tartja az élességet úgy, hogy önnek le sem kell nyomnia a kioldógombot
· 7,5 cm-es (3 hüvelykes) LCD-monitor: nagyszerű eszköz arra, hogy csodálatos képeit és videóit megossza családjával és barátaival
· 11 pontos automatikus élességállítási rendszer: a gyors és pontos automatikus élességállítás biztosítja, hogy a kép minden részlete megfelelő élességű legyen
· Aktív D-Lighting: mostantól a legerősebb napsütésben sem égnek be a felvételek. A fény és árnyék egyensúlya örökre megmarad 
· Picture Control: Már a felvételkészítés előtt beállíthatja képeinek megjelenését és hangulatát. Hat beállítás közül választhat: Általános, Élénk, Semleges, Monokróm, Portré és Tájkép
· Beépített video- és képszerkesztés: Miért várna, amíg számítógép elé kerül? Retusálás, szűrőeffektusok és vörösszemhatás-korrekció közvetlenül a fényképezőgépben
· Kisméretű, könnyű és strapabíró: ez az eddig gyártott legkisebb és legkönnyebb Nikon D-SLR, úgyhogy akassza csak a vállára, és máris készen áll a tökéletes kép vagy videó felvételére. A továbbfejlesztett ergonómia jóvoltából közvetlenül eléri a kioldógombot, az Élő nézet módot és a videó módokat 
· Kettős beépített porosodáscsökkentő rendszer: A képérzékelő-tisztító és a levegő áramlás vezérlő rendszer megakadályozza, hogy a por leülepedjen a fényképezőgép képérzékelőjére, ennek köszönhetően tiszta, foltmentes képeket készíthet 
· Új szoftver (ViewNX 2), amely a D3100 mellékelt tartozéka: Továbbviszi a ViewNX alapvető funkcióit, ugyanakkor továbbfejlesztett kezelhetőséget, finomított grafikus felhasználói felületet kínál, valamint egy sor könnyen használható funkcióval rendelkezik, amelyekkel fényképeit és videóit egyaránt szerkeszteni tudja
Ha a Nikon díjnyertes termékeiről bővebb tájékoztatást szeretne kapni, akkor látogasson el az alábbi webhelyre: 
www.nikon.hu 






� *Forrás: GFK, a D3000 a legnagyobb számban értékesített D-SLR fényképezőgép Európában, 2010 első felében.


� A D3100 fényképezőgépet kifejezetten az AF-motorral felszerelt NIKKOR AF-S és AF-I objektívekkel való használatra terveztük.





